CELEX: 62018TB0755
Language: lt
Date: 2020-08-20 00:00:00
Title: Byla T-755/18: 2020 m. rugpjūčio 20 d. Bendrojo Teismo nutartis byloje FL Brüterei M-V ir kt. / Komisija (Ieškinys dėl panaikinimo ir žalos atlyginimo – Ekologinis ūkininkavimas – Gyvulininkystė – Išimtinės gamybos taisyklės, taikomos neturint ekologinių ūkių medžiagų – Neekologiškai augintų gyvūnų naudojimas – Išimtinių gamybos taisyklių taikymo laikotarpio pratęsimas – Tiesioginės sąsajos nebuvimas – Pakankamai aiškaus teisės normos, suteikiančios teisių privatiems asmenims, pažeidimo nebuvimas – Iš dalies akivaizdžiai nepriimtinas ir iš dalies akivaizdžiai teisiškai nepagrįstas ieškinys)

2020 11 3   
            
            
               LT
            
            
               Europos Sąjungos oficialusis leidinys
            
            
               C 371/10
            
         
      2020 m. rugpjūčio 20 d. Bendrojo Teismo nutartis byloje FL Brüterei M-V ir kt. / Komisija
      
      (Byla T-755/18) (1)
      
      (Ieškinys dėl panaikinimo ir žalos atlyginimo - Ekologinis ūkininkavimas - Gyvulininkystė - Išimtinės gamybos taisyklės, taikomos neturint ekologinių ūkių medžiagų - Neekologiškai augintų gyvūnų naudojimas - Išimtinių gamybos taisyklių taikymo laikotarpio pratęsimas - Tiesioginės sąsajos nebuvimas - Pakankamai aiškaus teisės normos, suteikiančios teisių privatiems asmenims, pažeidimo nebuvimas - Iš dalies akivaizdžiai nepriimtinas ir iš dalies akivaizdžiai teisiškai nepagrįstas ieškinys)
      (2020/C 371/09)
      Proceso kalba: vokiečių
      
         Šalys
      
      
         Ieškovės: FL Brüterei M-V GmbH (Finkenthal, Vokietija), Erdegut GmbH (Finkenthal), Ökofarm Groß Markow GmbH (Lelkendorf, Vokietija), atstovaujamos advokato H. Schmidt
      
         Atsakovė: Europos Komisija, atstovaujama A. Dawes, B. Eggers ir B. Hofstötter
      
         Dalykas
      
      Pirma, SESV 263 straipsniu grindžiamas prašymas panaikinti 2018 m. spalio 22 d. Komisijos įgyvendinimo reglamento (ES) 2018/1584, kuriuo iš dalies keičiamas Reglamentas (EB) Nr. 889/2008, kuriuo nustatomos išsamios Tarybos reglamento (EB) Nr. 834/2007 dėl ekologinės gamybos ir ekologiškų produktų ženklinimo įgyvendinimo taisyklės dėl ekologinės gamybos, ženklinimo ir kontrolės (OL L 264, 2018, p. 1), 1 straipsnio 4 dalį ir, antra, SESV 268 straipsniu grindžiamas prašymas atlyginti, pirma, žalą, kurią tariamai patyrė ieškovės dėl minėto straipsnio priėmimo, ir, antra, žalą, kurią tariamai patyrė FL Brüterei MV dėl to, kad Komisija neužtikrino, jog Nyderlandų valdžios institucijos laikytųsi 2008 m. rugsėjo 5 d. Komisijos reglamento (EB) Nr. 889/2008, kuriuo nustatomos išsamios Tarybos reglamento (EB) Nr. 834/2007 dėl ekologinės gamybos ir ekologiškų produktų ženklinimo įgyvendinimo taisyklės dėl ekologinės gamybos, ženklinimo ir kontrolės, (OL L 250, 2008, p. 1) 42 straipsnio.
      
         Rezoliucinė dalis
      
      
                  1.
               
               
                  Atmesti ieškinį.
               
            
                  2.
               
               
                  Priteisti iš FL Brüterei M-V GmbH, Erdegut GmbH ir Ökofarm Groß Markow GmbH bylinėjimosi išlaidas.
               
            
         (1)  OL C 93, 2019 3 11.